|  |  |  |
| --- | --- | --- |
|  | **Univerzita Mateja Bela**  **v Banskej Bystrici**  Právnická fakulta  Komenského 20, 974 01 Banská Bystrica |  |

**Výpis uznesenia Vedeckej rady**

**Právnickej fakulty Univerzity Mateja Bela v Banskej Bystrici,**

ktoré sa uskutočnilo online formou prostredníctvom aplikácie Microsoft Teams,

dňa **25. apríla 2022**

**K bodu 3**

Po skončení neverejného zasadnutia inauguračnej komisie, predseda inauguračnej komisie Dr. h. c. prof. JUDr. Jaroslav IVOR, DrSc. informoval, že po skončení inauguračnej prednášky pristúpila inauguračná komisia k neverejnému tajnému hlasovaniu.

Z celkového počtu štyroch prítomných členov inauguračnej komisie bol odovzdaný celkový počet štyroch platných upravených hlasovacích lístkov. Za odporučenie schváliť návrh na vymenovanie doc. JUDr. et PhDr. mult. Libora Klimeka, PhD. za profesora v odbore habilitačného a inauguračného konania trestné právo boli odovzdané 4 platné hlasy. Proti: 0 hlasov, zdržalo sa hlasovania: 0.

Vedecká rada PrF UMB v nadväznosti na stanovisko inauguračnej komisie konštatovala, že inaugurant splnil podmienku podľa § 76 ods.5 zákona č. 131/2002 Z. z. o vysokých školách v platnom znení; rovnako splnil podmienky, vyžadované § 76 ods. 7 zákona č. 131/2002 Z. z. o vysokých školách v platnom znení, tzn.:

a) vedecky a pedagogicky dlhodobo pôsobí v odbore trestné právo na vysokej škole,

b) ovplyvnil vývin daného študijného odboru vytvorením vedeckej školy, ktorá nadväzuje na jeho publikované vedecké práce,

c) je v študijnom odbore trestné právo uznávanou vedeckou osobnosťou, pričom jeho vedecké práce dosiahli aj medzinárodné uznanie.

Predseda Vedeckej rady PrF UMB požiadal prítomných členov VR o prednesenom návrhu inauguračnej komisie vo vymenúvacom konaní o udelenie titulu profesor v odbore habilitačného konania a inauguračného konania trestné právo doc. JUDr. et PhDr. mult. Libora Klimeka, PhD., hlasovať **v tajnom hlasovaní**, v ktorom je na prijatie rozhodnutia o schválení návrhu na vymenovanie za profesora potrebná nadpolovičná väčšina hlasov všetkých členov Vedeckej rady PrF UMB, tzn. minimálne 17 hlasov.

**Hlasovanie o návrhu inauguračnej komisie schváliť návrh na vymenovanie doc. JUDr. et PhDr. mult. Libora KLIMEKA, PhD. za profesora v odbore habilitačného konania a inauguračného konania trestné právo.**

Počet členov vedeckej rady oprávnených hlasovať: 33

Počet prítomných členov oprávnených hlasovať: 29

Počet odovzdaných hlasov: 29

- z toho kladných: 26

- z toho záporných: 2

- z toho sa zdržalo hlasovania: 1

- z toho neplatných: 0

**Uznesenie č. 2/2022: Vedecká rada Právnickej fakulty UMB Banská Bystrica schvaľuje návrh inauguračnej komisie na vymenovanie doc. JUDr. et PhDr. mult. Libora KLIMEKA, PhD. za profesora v odbore habilitačného konania a inauguračného konania trestné právo a poveruje predsedu VR PrF UMB na podanie žiadosti predsedovi Vedeckej rady UMB o prerokovanie návrhu na vymenovanie doc. JUDr. et PhDr. mult. Libora KLIMEKA, PhD. za profesora vo Vedeckej rade UMB.**

V Banskej Bystrici, 25. apríla 2022

**doc. Dr. iur. JUDr. Ing. Michal Turošík, PhD.**

predseda Vedeckej rady PrF UMB

dekan Právnickej fakulty UMB